EkBass/fiwiki-20250220-pages-articles huggingface dataset:
Eddie Harris

thumb|Eddie Harris vuonna 1972. Eddie Harris (20. lokakuuta 1934 Chicago – 5. marraskuuta 1996 Los Angeles) oli yhdysvaltalainen jazz- ja funk-muusikko ja -säveltäjä, jonka pääinstrumentti oli saksofoni. Hän tuli tunnetuksi 1960-luvun puolessavälissä sähköisesti vahvistettujen Varitone-saksofonien käytön pioneerina sekä muun muassa pianisti Les McCannin kanssa tekemistään soul jazz -levytyksistä. Hän soitti myös trumpettia, sähköurkuja ja sähköpianoa. Hänen tunnetuimpia sävellyksiään ovat Miles Davisin vuonna 1966 levyttämä ”Freedom Jazz Dance” sekä ”Listen Here”. Eklektisen kokeilunhalunsa ja kaupallisten menestystensä myötä häntä ei elinaikanaan aina arvostettu jazzpuristien piirissä. Vuonna 1961 julkaistu letkeä versio Ernest Goldin säveltämästä teemasta Otto Premingerin elokuvaan Exodus, yksi Harrisin ensimmäisistä levytyksistä, oli jo melkoinen hitti. 1970-luvulla Harris eteni yhä kauemmas perinteisestä jazzista ja teki Britanniassa albumin Eddie Harris in the UK yhdessä rockmuusikoiden Stevie Winwoodin ja Jeff Beckin kanssa. 1990-luvulla palasi nuoruusaikojen tyyliinsä, akustiseen bebopiin. ==Lähteet== ==Aiheesta muualla== *Eddie Harrisin virallinen sivusto Luokka: Yhdysvaltalaiset jazzsaksofonistit Luokka: Vuonna 1934 syntyneet Luokka: Vuonna 1996 kuolleet
Teoderik I (visigoottien kuningas)

Teoderik I tai Theoderik I (, ; noin 393 – 20. kesäkuuta 451) oli visigoottien kuningas myöhäisantiikin aikana vuosina 418–451.Castrén ja Pietilä-Castrén 2000, s. 573 Teoderik oli kuningas Alarikin avioliiton ulkopuolella syntynyt poika. Teoderikin valtakaudella visigootit saivat haltuunsa Tolosan eli nykyisen Toulousen alueen Akvitaniassa. Teoderik liittoutui aluksi Länsi- Rooman kanssa ja taisteli heidän puolellaan vandaaleja vastaan vuonna 422. Visigoottien ja roomalaisten välillä oli kuitenkin yhä kiistoja, mutta ne laantuivat, kun magister militum Flavius Aëtius sai vuonna 426 aikaan sopimuksen, jossa Länsi-Rooma vapautti visigootit foederati-velvoitteista ja tunnusti heidän valtionsa suvereenisuuden.Kari 2001, s. 145 Visigootit liittyivät myöhemmin roomalais-germaaniseen liittoutumaan Katalaunien kenttien taistelussa Attilan johtamia hunneja vastaan 20. kesäkuuta vuonna 451. Teoderik kuoli taistelukentällä. Teoderik oli luultavasti ensimmäinen germaanikuningas, joka julkaisi kirjoitettuja lakeja. Teoderik I:llä oli monia lapsia, joista myöhemmin visigoottien kuninkaiksi nousivat Thorismund, Teoderik II ja Eurik. == Lähteet == * Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. * Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2 === Viitteet === Luokka:Rooman viholliset ja liittolaiset Luokka:Myöhäisantiikin henkilöt Luokka:Visigoottien kuninkaat Luokka:Vuonna 451 kuolleet
Allan G. Bromley

Allan George Bromley (1. helmikuuta 1947 – 16. elokuuta 2002) oli australialainen tietojenkäsittelytieteilijä ja tieteenhistorioitsija. Bromley oli tietojenkäsittelytieteen apulaisprofessorina Sydneyn yliopistossa, jossa hän keskittyi erityisesti viimeisinä vuosinaan tietokoneiden historiaan. Bromley opiskeli Sydneyn yliopistossa fysiikkaa, ja hänen väitöskirjansa valmistui vuonna 1971. Tämän jälkeen hän toimi yliopistossa luennoitsijana, ja vuonna 1987 hän sai paikan apulaisprofessorina. Bromley vietti vuonna 1979 sapattivapaata Lontoossa, missä hän vieraili tämän jälkeen useita kertoja ja tutustui englantilaisen Charles Babbagen työhön. Hän dokumentoi seuraavien vuosien ajan Babbagen uraa ja julkaisi siitä useita papereita. Bromley nousi Babbagen uran keskeiseksi asiantuntijaksi, ja esimerkiksi IEEE Annals of the History of Computing -lehti omisti vuonna 2000 kokonaisen numeron Bromleyn työn esittelyyn. Lehdessä todettiin, että kaikkea Babbage-tutkimusta verrataan jatkossa Bromleyn asettamaan standardiin. Bromley kiinnostui 1980-luvulla antiikin Kreikassa valmistetusta Antikytheran koneesta. Hän käytti koneen tutkimiseen kerroskuvausta, jonka ansiosta siitä paljastui uutta tietoja ja joka toisaalta paljasti myös laitteiston kunnon olevan jopa oletettua huonompi. Bromley oli lisäksi mukana Australian Computer Museum Societyssä, jota hän oli myös ollut perustamassa. Bromley sairasteli 1990-luvun alkupuoliskolta alkaen, ja hänellä todettiin 1997 Hodgkinin tauti. Siihen hän myös kuoli vuonna 2002. Vaikka Bromleyn kunto heikkeni hiljalleen, hän keskittyi viimeisinä vuosinaan kokoelman järjestämiseen. Hän oli kerännyt uransa aikana laajan tietokonelaitteiden kokoelman, johon kuului muun muassa osia Australian toisesta tietokoneesta, SILLIAC:sta. == Lähteet == Luokka:Australialaiset historioitsijat Luokka:Tietojenkäsittelytieteilijät Luokka:Tieteenhistorioitsijat Luokka:Vuonna 1947 syntyneet Luokka:Vuonna 2002 kuolleet
Motif

Motif on X-ikkunointijärjestelmän graafinen käyttöliittymäkirjasto. Sitä on aiemmin käytetty useiden kaupallisten Unix-käyttöjärjestelmien graafisien käyttöliittymän toteutukseen. Motif on ohjelmoitu C-kielellä ja toteutettu X:aan kuuluvan X Toolkit Intrinsics (Xt) -luokkakirjaston avulla. Motifin kehitys alkoi DECin ja Hewlett-Packardin ja muiden yhteistyönä yhteisen käyttöliittymän luomiseksi X-ikkunointijärjestelmälle. Kehitysryhmä tunnettiin nimillä X/Open, joka yhdistyi Open Software Foundationin kanssa Open Groupiksi.http://www.ist.co.uk/motif/interviews/Motif6B/motif_0400.html Motif-ohjelmointirajapinta on standardoitu vuonna 1994 IEEE:n standardissa IEEE 1295. Kirjaston lisäksi Motifiin kuuluu ikkunanhallintaohjelma Motif Window Manager (MWM). Useat kaupalliset Unixit käyttivät graafisena käyttöliittymänään Motifiin perustuvaa Common Desktop Environmentia (CDE). HP:n Visual User Environment perustui myös Motifiin, mutta HP osallistui myös CDE:n kehitykseen. Motif 2.1 lisäsi Unicode-tuen. Motifille on tehty avointa kloonia nimeltä Lesstif, joka pyrki Motif 1.2 -yhteensopivuuteen. Lesstif oli mukana useissa Linux-jakeluissa. Motifista julkaistiin vuonna 2000 Open Motif -versio omalla lisenssillä, joka ei ollut täysin avoin. Motif ja CDE on julkaistu vuonna 2012 vapaalla LGPL-lisenssillä. ==Lähteet== ==Aiheesta muualla== * http://www.rahul.net/kenton/faqs/Motif-FAQ.html Luokka:Ohjelmointiympäristöt Luokka:Käyttöliittymäkirjastot Luokka:Vapaat ohjelmistot
Luettelo Marttilan julkisista taideteoksista ja muistomerkeistä

Luettelo Marttilan julkisista taideteoksista ja muistomerkeistä sisältää Marttilan kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD August Canthin muistokiviVuosiluku muistomerkissä Kantinmäki, lähin osoite Simalantie 744 Simala 1996 HärkävankkuritSijainti maastossa elokuussa 2018. Ollut aiemmin ainakin vielä vuonna 2010 osoitteessa Myllypellontie 1. Härkätien puhelimen toimitalon luona, Härkätie 733 Isac Nordlundin muistotaulu Marttilan kirkko, pääoven luona; Kirkkotie 3 1949 Karjalaan jääneiden vainajien muistomerkki Marttilan kirkko, hautausmaa, Kirkkotie 3 1955 100px Kirkkoherra Henrik Tuomaanpojan muistotaulu Marttilan kirkko, Kirkkotie 3, pääoven luona Kyntäjä Valtatien 10 ja Kyröntien risteys, lähin osoite Kyröntie 87 Ollila Marttilan taistelun muistomerkkiTuomisto 1998:19. Hämeen Härkätie, Härkätie 945 Mäntsälä 1934 Muualle haudattujen muistolle Marttilan kirkko, hautausmaa, Kirkkotie 3 100px Mäntsälän kirkon muistomerkki Marttilan kirkko, hautausmaa, Kirkkotie 3 2005 Pyhän Martin patsas Kunnantalon edusta, Härkätie 773 SankaripatsasTuomisto 1998:286. Marttilan kirkko, hautausmaa, Kirkkotie 3 1946 100px Suomen viimeisen mestauksen muistomerkkiTeksti muistomerkin laatassa: "22.10. 1824 suoritettiin Suomen viimeinen virallinen mestaus Tiipilän nummella Marttilassa."Teksti muistomerkin laatassa: "Pystytti Lions-klubi 22.10.1974." Marttilan kotiseutumuseon takana, Härkätie 720 1974 Veteraanipatsas Seurakuntatalon edustalla, Kirkkotie 3 1989 ==Lähteet== * ===Viitteet=== Luokka:Marttila Marttila
Sunnuntai maalla

Sunnuntai maalla (Un dimanche à la campagne) on Bertrand Tavernierin ohjaama ranskalainen draamakomedia vuodelta 1984. Elokuva perustuu Pierre Bostin romaaniin Monsieur Ladmiral va bientôt mourir, jonka pohjalta elokuvan käsikirjoituksen laati ohjaaja yhdessä vaimonsa Colo Tavernierin kanssa. Elokuvan pääosissa näyttelevät Louis Ducreux, Michel Aumont ja Sabine Azéma. Elokuvassa lapset ja lapsenlapset saapuvat tapaamaan ikääntynyttä taidemaalarimiestä myöhäiskesän sunnuntaina vuonna 1912. ==Juoni== Vain keskinkertaisesti lahjakas taidemaalari Ladmiral on nähnyt impressionismin synnyn ja halunnut aina maalata kuin Auguste Renoir. Hänen aiheenaan on sitkeästi pysynyt oman talon puutarha. Nyt häntä tapaamaan tulevat eloisa ja nuorekas tytär Irène sekä porvarillista elämää viettävä poika Edouard vaimonsa ja heidän kolmen lapsensa kanssa. Perheen tulehtuneet suhteet alkavat nousta pinnalle. ==Vastaanotto== Tavernier sai elokuvasta Cannesin elokuvajuhlien parhaan ohjaajan palkinnon. Elokuva oli ehdolla myös parhaan elokuvan César- palkintoon. Helsingin Sanomien Mikael Fränti sanoo Tavernierin ohjaavan näennäisen koruttomasti Jean Renoirin ja Ingmar Bergmanin jalanjäljissä mutta niin, että elokuvan tarina laajenee ja syvenee koko ajan. ==Lähteet== Luokka:Vuoden 1984 ranskalaiset elokuvat Luokka:Ranskalaiset romaaneihin perustuvat elokuvat Luokka:Bertrand Tavernierin ohjaamat elokuvat
Berlin Station

Berlin Station on yhdysvaltalainen draamasarja, jonka on luonut Olen Steinhauer. Sarjan kymmenjaksoinen ensimmäinen tuotantokausi alkoi Epix- kanavalla Yhdysvalloissa 16. lokakuuta 2016. Sarjaa jatkettiin marraskuussa 2016 toiselle tuotantokaudelle, jonka esittäminen alkoi 15. lokakuuta 2017. Sarjan viimeinen, kolmas tuotantokausi esitettiin 2. joulukuuta 2018 – 17. helmikuuta 2019. Berlin Station kertoo Yhdysvaltain tiedustelupalvelu Central Intelligence Agencyn (CIA) toiminnasta Berliinissä, Saksassa. Sarjan pääosissa ovat Richard Armitage, Rhys Ifans, Leland Orser, John Doman, Keke Palmer, Tamlyn Tomita, Michelle Forbes, Ashley Judd ja Richard Jenkins. ==Rooleissa== ===Päärooleissa=== ===Sivurooleissa=== ==Lähteet== ==Aiheesta muualla== * Luokka:2010-luvun yhdysvaltalaiset draamasarjat Luokka:Epixin televisio- ohjelmat
Agung (tulivuori)

Agung () on tulivuori Balin saarella Indonesiassa. Vajaan kolmen kilometrin korkuinen tulivuori on Balin korkein vuori, ja se on saarelaisille pyhä. Tulivuoren tiedetään purkautuneen neljästi historiallisella ajalla. Viimeisin purkaus tapahtui vuonna 2018. == Geologia == Agung on Balin korkein vuori, ja se kohoaa saaren itäisessä osassa. Se kohoaa Baturin kalderan kaakkoiskulmasta ja laskee pohjoisella ja eteläisillä rinteillään mereen. Agungin korkeus on 2 995 metriä. Tulivuoren huippu on itä–lansi-suunnassa noin 1,5 kilometriä leveä, ja sen korkein kohta on huipun länsiosassa. Jyrkkäreunainen, noin 800 metriä leveä kraatteri on puolestaan huipun itäosassa. == Purkaushistoria == Agungin tiedetään purkautuneen historiallisella ajalla neljästi. Vuoden 1808 purkaus sijoittui vulkaanisella räjähdysasteikolla luokkaan 2. Sen sijaan vuoden 1843 ja 1963 purkaukset ovat luokassa 5. Vuoden 1963 purkauksessa kuoli noin 1 100 ihmistä. Heistä 820 kuoli pyroklastisiin pilviin, 163 putoilevaan tuhkaan ja 165 laharien takia. Purkauksella oli maailmanlaajuisiakin vaikutuksia, sillä ilmakehään vapautunut rikkidioksidi viilensi lämpötilaa noin 0,1–0,4 celsiusasteella. Agung alkoi purkautua marraskuun lopulla 2017. Vuori alkoi syöstä magmaa 27. marraskuuta. Balilla on määrätty noin 100 000 ihmistä evakuoitavaksi kymmenen kilometrin säteellä vuoresta. == Kulttuuriviitteet == Agung on balilaisten pyhä vuori, ja sinne ei voi kiivetä useiden uskonnollisten juhlien aikana. Huipulle johtaa kaksi reittiä, joista toinen lähtee Pura Besakihin ja toinen Pura Pasar Agungin temppelistä. Ennen kiipeämistä temppelissä pitää uhrata. == Lähteet == == Aiheesta muualla == Luokka:Indonesian tulivuoret Luokka:Bali
Argentiinan sotilasvallankaappaus 1976

Argentiinan sotilasvallankaappaus 1976 tapahtui 24. maaliskuuta 1976. Armeija syöksi tuolloin presidentti Isabel Martínez de Perónin vallasta ja perusti sotilasjuntan, joka hallitsi maata vuoteen 1983 saakka. Sotilasjuntan alaisuudessa käytiin likaiseksi sodaksi kutsuttu väkivaltainen kampanja. == Tausta == Vuonna 1955 Argentiinan armeija kaappasi vallan ja karkotti presidentti Juan Perónin maasta. Vuonna 1973 Perón sai luvan palata Argentiinaan, ja hänet valittiin uudelleen maan presidentiksi. Hän kuitenkin kuoli jo seuraavana vuonna, ja uudeksi presidentiksi nimitettiin hänen puolisonsa, varapresidentti Isabel Perón. Argentiina ajautui kriisiin, kun inflaatio kasvoi 600 prosenttiin vuodessa ja poliittinen väkivalta yleistyi.Chronology: Argentina's turbulent history of economic crises Reuters. 30.7.2014. Viitattu 30.11.2017. == Kaappaus == 24\. maaliskuuta 1976 presidentti Perónia kuljettaneen helikopterin miehistö pidätti hänet. Perón vietiin Neuquénin maakunnassa sijaitsevaan sotilastukikohtaan. Sotilaat miehittivät strategisia kohteita, pidättivät Perónin kannattajia, kielsivät ammattiliitot ja puolueet ja hajottivat kongressin. Vallan otti kolmihenkinen sotilasjuntta, jonka muodostivat upseerit Jorge Videla, Emilio Massera ja Orlando Agosti.Junta takes over in Argentina - archive The Guardian. 25.3.1976. Viitattu 30.11.2017. == Lähteet == luokka:Argentiinan historia luokka:Vallankaappaukset
Tarjoomo

Tarjoomo on lentokoneen keittiöstä käytettävä nimitys. Tarjoomossa on tyypillisesti tilaa juoma-, tarjoilu- ja ruokakärryille, uuneja, kahvin- ja vedenkeittimiä, roskasäiliöitä ja säilytys- sekä pöytätilaa. Ensimmäinen konetyyppi, johon tarjottiin mahdollisuutta asentaa tarjoomo, oli Douglas DC-3. Ensimmäisenä tarjoomot laivastoonsa asensi United Airlines vuonna 1936. == Lähteet == == Aiheesta muualla == Luokka:Tilat Luokka:Lentokonekomponentit
Fourme de Montbrison

Fourme de Montbrison [fuʁm də mɔ̃bʁizɔ̃] on ranskalainen lehmänmaidosta valmistettava sinihomejuusto. Fourme de Montbrisonin suojatun alkuperänimityksen alue käsittää 33 kuntaa Ranskan Monts du Forezin alueella Ranskan keskiylängön itäosassa. valmistus alkoi keskiajalla ja se tunnettiin alun perin nimellä fromage de Roche sen nykyisellä suojatun maantieteellisen merkinnän alueella. Fourme de Montbrison -lieriö painaa tyypillisesti noin 2,5 kiloa, ja sen valmistukseen kuluu noin 20–25 litraa pastöroitua tai raakamaitoa. Maitoa juoksutettaessa siihen lisätään Penicillium roqueforti -hometta, joka muodostaa vähitellen juustolle tyypilliset siniset raidat. Suolakuivaus suoritetaan juuston muotittamisen yhteydessä. Muotitetut juustot asetetaan puisiin telineisiin, joita käännellään 90° aina 12 tunnin välein. Juuston kuori muuttuu valmistuksen tässä vaiheessa oranssiksi. Perinteisesti juusto valmistettiin karjan kesälaitumilla korkealla vuoristossa, ja se kypsyi koko kesän ajan. Kypsymisen jälkeen juusto tuotiin rinteiltä alas myytäväksi Montbrisonin torilla. Valmis juusto on koostumukseltaan kuivaa ja kovaa. Väriltään juusto on keltaista, ja sillä on sinihomejuustolle tyypilliset siniset raidat. Sen makua on kuvailtu miedoksi ja hienostuneeksi. Juustosta valmistetaan useita eri ruokalajeja, joista ehkäpä tunnetuin on Montbrison fondue. Montbrison fondue tarjoillaan yleensä ontoksi koverretusta juustosta. ==Lähteet== == Aiheesta muualla == Luokka:Ranskalaiset juustot Luokka:Lehmänmaitojuustot Luokka:Sinihomejuustot
Zamorano

Zamorano on espanjalainen lampaanmaidosta valmistettu juusto. Zamoranoa valmistetaan Zamoran maakunnassa Kastilia ja Leónin itsehallintoalueella. Juustolla on suojattu alkuperänimitys vuodesta 1993. Ensimmäiset merkit juustonvalmistuksesta Zamoran alueelta ovat yli 4 000 vuoden takaa. Kirjallisia lähteitä juuston valmistuksesta lampaanmaidosta on Rooman valtakunnanajoilta ja keskiajalta. Sisterssiläisillä luostareillaoli suuri merkitys perinteisten juustonvalmistustapojen säilyttämisessä ja nykyisin perinteisiin tapoihin yhdistetään nykyaikaisia laadunvalvontamenetelmiä. Zamoranajuuston valmistuksessa käytetään maitoa Churra- ja Castellana- rotuisista lampaista. Maitoa saostetaan juoksutteella noin 30-45 minuuttia 28–32 °C lämpötilassa. Juusto suolataan joko kuivasuolalla, tai upottamalla se suolaliuokseen noin 36 tunnin ajaksi. Juusto kypsyy yli sadan päivän ajan ja sen kypsymisen aikana juustoa käännellään ja hierotaan oliiviöljyllä. Kypsymisajan lämpötila pidetään alle 15 °C. Valmis juusto on sylinterin muotoinen ja sillä on keltainen tai harmaa kuori. Yksittäinen juusto painaa noin 4 kiloa. Juuston rakenne on luja ja tiivis. Sen makua on kuvailtu voimakkaaksi, pähkinäiseksi, voiseksi ja pikantiksi. ==Lähteet== Luokka:Lampaanmaitojuustot Luokka:Espanjalaiset juustot
Pe’ahi

Pe’ahi on tanskalaisen indie rock -duon The Raveonettesin seitsemäs albumi. Albumi julkaistiin 22. heinäkuuta 2014 The Beat Dies -levymerkillä. Koska albumia ei mainostettu tai sen virallista julkaisupäivämäärää koskaan ilmoitettu, yhtye kutsui albumia ”yllätysjulkaisuksi.” Albumi sijoittui Tanskan albumilistan sijalle 4. ja Yhdysvaltain Billboard 200 -musiikkilistan sijalle 161. ==Kappaleet== ==Arvostelut== *AllMusic: *MusicOMH: ==Lähteet== Luokka:The Raveonettesin albumit Luokka:Vuoden 2014 albumit
Wensleydale (juusto)

Wensleydale on nimensä mukaisesti Wensleydalen alueelta North Yorkshiresta Pohjois-Englannissa peräisin oleva lehmänmaidosta valmistettava juusto. Wensleydalea pidetään yhtenä Yhdistyneen kuningaskunnan vanhimmista juustoista. Englannin normannivalloituksen jälkeen ranskalaiset sisterssiläiset munkit toivat mukanaan juustonvalmistuksen perinteitä mannermaalta ja he perustivat luostareita Yorkshiren alueelle. Juustoa valmistettiin alun perin lampaanmaidosta ja juusto muistutti ehkäpä nykypäivän roquefortjuustoa. Juustot saivat nimensä alueen laaksojen () mukaan. Kun luostarilaitos lakkautettiin 1500-luvulla juustonvalmistus siirtyi luostareilta paikallisille maatiloille. Wensleydalessa juustoa valmistettiin vanhaan tapaan aina 1600-luvulle saakka, jolloin lampaanmaito korvattiin lehmänmaidolla. Aina 1900-luvun alkuun juustoa valmistettiin lisäksi yksinomaan sinihomejuustona. Niin sanottua valkoista wensleydalea alettiin valmistaa 1900-luvun puolivälin jälkeen juustonvalmistusmenetelmien nykyaikaistuessa ja juusto sai samalla nykyisin tunnetun muotonsa. Viimeinen perinteistä wensleydalejuustoa valmistanut maatila suljettiin vuonna 1957. Nykyisin juuston suurin yksittäinen tuottaja on vuonna 1897 perustettu Wensleydale Creamery Hawesin kaupungissa. Wenslaydalessa valmistetulla juustolla on suojattu maantieteellinen merkintä. Nykyinen wensleydalejuusto on väriltään valkoista, sekä koostumukseltaan kovaa ja murenevaa. Nykymenetelmien mukaan juustoa tehdessä siihen lisätään bakteerikanta ja juusto puristetaan. Juusto kypsyy noin neljä kuukautta ja sen makua on kuvailtu makoisaksi ja hunajaiseksi, minkä lisäksi sillä on sitruunainen sivumaku. Juustoa tarjoillaan usein juustotarjottimella tai Ploughman's lunch -aterian yhteydessä soseen kera. Pohjois-Englannissa juustoa tarjoillaan myös hedelmäkakun tai omenapiirakan kanssa. == Populaarikulttuurissa == Juuston valmistajaa uhkasi sulkeminen 1990-luvun alussa, mutta sen kysyntä kasvoi huomattavasti juuston oltua näyttävästi esillä Wallace ja Gromit -animaatioissa.Sales roll infor Wallace & Gromit cheese maker 25.1.2016 viitattu 28.11.2020Wensleydale is big cheese in world awardsYorkshire Post 17.6.2006 Viitattu 28.11.2020 Archive.orgA Grand Day Out (1989)—Trivia uk.imdb.com Juustonvalmistaja sai luvan animaation tekijöiltä valmistaa "Wallace and Gromit Wensleydale" -juustoa, josta tulikin myyntimenestys. Worldwide Wensleydale Ambassadors Viitattu 28.11.2020 Wensleydale oli yksi Monty Pythonin "Juustokauppa-sketsissä" mainituista juustoista. Lisäksi sketsin juustokauppiaan (Michael Palin) nimi oli "Henry Wensleydale", mikä osaltaan sekoitti asioita. ==Lähteet== ==Aiheesta muualla== * Luokka:Englantilaiset juustot Luokka:Lehmänmaitojuustot
Forever Your Girl

Forever Your Girl on yhdysvaltalaisen laulajan Paula Abdulin esikoisalbumi, joka julkaistiin Virgin Records -levy-yhtiöllä kesäkuussa 1988. Albumi oli Abdulin läpimurto musiikkialaan sen jälkeen, kun hän oli ollut koreografina kuulusille artisteille kuten George Michael, ZZ Top, Duran Duran ja Janet Jackson. Julkaisuaikanaan albumi oli kaikkien aikojen menestyinen esikoisalbumi ja ensimmäinen kerta, kun artistin esikoisalbumin singleistä neljä on päässyt Yhdysvaltain Billboard Hot 100 -musiikkilistan kärkeen. Albumi puolestaan sijoittui Billboard 200 -musiikkilistan kärkeen, ja oli listalla 175 viikkoa. Suomen albumilistan sijalla 40. albumi oli viikon. ==Kappaleet== # The Way That You Love Me – 5.22 # Knocked Out – 3.52 # Opposites Attract (The Wild Pair -duon kanssa) – 4.24 # State of Attraction – 4.07 # I Need You – 5.01 # Forever Your Girl – 4.58 # Straight Up – 4.11 # Next to You – 4.26 # Cold Hearted – 3.51 # One or the Other – 4.10 ==Arvostelut== *AllMusic: ==Lähteet== Luokka:Paula Abdulin albumit Luokka:Vuoden 1988 esikoisalbumit
Musiikkivuosi 1954

Musiikkivuosi 1954 käsittelee vuoden 1954 tärkeitä musiikkitapahtumia, uutisia ja julkistuksia. == Tapahtumia == * Fender Stratocaster tekee ensimmäisen sähkökitaran * Levy-yhtiöt tekevät 7 tuuman 45 rpm -äänilevyn radioasemien käyttöön (aikaisemmin 78s) *Brita Koivusen ensilevytys sekä ensiesiintyminen television suositussa Iskelmäkarusellissa *Säveltäjät ja Sanoittajat Elvis ry perustettiin 28. lokakuuta (aluksi Suomen Elokuvasäveltäjät ry) == Julkaisuja == * Chet Bakerin albumi Chet Baker Sings julkaistiin. Albumi oli Chet Bakerin ensimmäinen, jossa hän lauloi. * Yma Sumacin viides albumi Mambo! julkaistiin * Börje Lampeniuksen ja Brita Koivusen single Nainen–mies julkaistiin * Elvis Presley julkaisi esikoislevynsä * Arre Merikannon viimeinen viulukonsertto Viulukonsertto nro 4 == Kilpailuja == * Brita Koivunen nousee kuuluisuuteen voittamalla Helsingissä järjestetyn iskelmälaulukilpailun Luokka:Musiikkivuodet Luokka:Vuoden 1954 musiikki
Garibald

Garibald tai Garipald oli lyhyen aikaa langobardien kuningas vuonna 671. Hän oli Grimoaldin poika ja nousi valtaistuimelle ollessaan vasta lapsi. Perctarit kuitenkin syrjäytti hänet nopeasti. == Lähteet == Luokka:Langobardien kuninkaat
Musiikkivuosi 1959

Musiikkivuosi 1959 käsittelee vuoden 1959 tärkeitä musiikkitapahtumia, uutisia ja julkistuksia. == Tapahtumia == * The Supremes -yhtye perustettiin (alkuperäinen nimi vuonna 1959 oli The Primettes). * Jimi Hendrix osti ensimmäisen sähkökitaransa Supro Ozark 1560 S. * Suomen ensimmäinen televisioitu rock and roll -kuninkuuskilpailu. Voittaja oli Rock-Jerry. == Julkaisuja == * Chuck Berryn albumi Chuck Berry Is on Top julkaistiin * The Dave Brubeck Quartetin albumi Time Out julkaistiin * Bo Diddleyn albumi Go Bo Diddley julkaistiin * João Gilberton esikoisalbumi Chega de Saudade julkaistiin * Eino Grönin albumi Eino Grön laulaa julkaistiin * Ritchie Valensin albumi Ritchie Valens julkaistiin postuumisti == Kilpailuja == * Eurovision laulukilpailu 1959 Luokka:Musiikkivuodet Luokka:Vuoden 1959 musiikki
Seborrooinen ekseema

Seborrooinen ekseema eli taliköhnä on yleinen sisäsynnynnäinen ekseema. ==Syy== Seborrooisen ekseeman syynä on rasvainen iho ja erilaiset ihmisen normaalikasvuston kuuluvat bakteerit ja rasvahiivat. ==Oireet== Iho alkaa rasvoittua esimurrosiässä 8–10-vuotiaana, jolloin lepotilassa olleet talirauhaset alkavat kasvaa ja erittää talia. Tällöin tali härskiintyy ja härski tali ärsyttää ihoa. Ärsytys tuntuu kutinana ja kirvelynä sekä iho alkaa punoittaa ja hilseillä. ==Ehkäisy== Taipumus rasvaiseen ihoon ja sen kautta tali-ihottumaan on perinnöllistä. Sen takia tali-ihottumaa ei voi ehkäistä, mutta useimmat rasvaihoiset henkilöt pärjäävät päivittäisellä saippua/šampoopesulla. ==Lähteet== * https://www.ildermatologorisponde.it/dermatite_seborroica_cura.php *http://www.terveyskirjasto.fi/terveyskirjasto/tk.koti?p_artikkeli=dlk00245#s3 Luokka:Ihotaudit
Cunincpert

Cunincpert oli langobardien kuningas 688–700. Hän oli edellisen kuninkaan Perctaritin poika. Nuori Cunincpert karkotettiin äitinsä kanssa Beneventoon, kun Perctarit joutui pakenemaan vuonna 662. Kun Perctarit palasi kuninkaaksi, Cunincpert kutsuttiin äitinsä kanssa Ticinoon. Cunincpert oli isänsä kanssahallitsija vuodesta 678 tai 679, ja vuonna 688 Cunincpert seurasi isäänsä valtaistuimella. Brescian herttua Alahis syrjäytti Cunincpertin lyhyeksi aikaa, mutta Cunincpert palasi valtaan, kun Alahis menetti tukijansa. Paulus Diaconuksen mukaan Cunincpertin vaimo oli Hermelinda, joka saattoi olla Kentin kuningas Ecgberhtin tytär Eormenhild. Cunincpertilla ja hänen vaimollaan oli yksi lapsi, Liutpert. == Lähteet == Luokka:Langobardien kuninkaat
Klooripropaani

Klooripropaani eli 1-klooripropaani tai propyylikloridi (C3H7Cl) on kloorattuihin hiilivetyihin kuuluva orgaaninen yhdiste. Yhdistettä voidaan käyttää liuottimena ja lähtöaineena orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa klooripropaani on väritöntä nestettä. Se liukenee vain niukasti veteen ja hyvin useisiin orgaanisiin liuottimiin kuten etanoliin, dietyylieetteriin ja bentseeniin. Klooripropaania voidaan valmistaa propanolin ja fosforitrikloridin tai väkevän vetykloridiliuoksen välisellä reaktiolla sinkkikloridin toimiessa katalyyttinä. Klooripropaania voidaan käyttää liuottimena ja propyyliryhmien lähteenä orgaanisen kemian synteeseissä. ==Lähteet== Luokka:Organohalidit Luokka:Klooriyhdisteet
Karhi (sukunimi)

Karhi on sukunimi, joka on muun muassa seuraavilla suomalaisilla henkilöillä: *Akseli Karhi (ent. Kuhlberg, 1891–1943), näyttelijä ja teatterinjohtaja *Iivari Karhi (vuoteen 1906 Lindgrén, 1879–1957), insinööri ja toimitusjohtaja *Kirsti Karhi (o.s. Boxberg, 1902–1981), näyttelijä, Akseli Karhin puoliso *Maija Karhi (oik. Karhi-Kärävä, 1932–2018), näyttelijä, Akseli ja Kirsti Karhin tytär *Otto Karhi (vuoteen 1906 Lindgrén, 1876–1966), kansanedustaja (Maalaisliitto), Maalaisliiton puheenjohtaja.
Santa María -luokka

Santa María -luokka on Espanjan laivaston kuuden 1980- ja 1990-luvuilla valmistetun aluksen muodostama fregattiluokka, joka perustuu Yhdysvaltain laivaston Oliver Hazard Perry -luokan aluksiin. == Alukset == Ensimmäiset kolme alusta tilattiin 29. kesäkuuta 1977, mutta toimitus viivästyi rahoituksen keskittyessä lentotukialuksen hankintaan. Reina Sofían hankinta hyväksyttiin vuonna 1985 ja tilattiin 19. kesäkuuta 1986. Loput kaksi tilattiin 26. joulukuuta 1989.Gardiner, Robert s. 436 Kahteen viimeiseen alukseen asennettiin parannettu taistelunjohtojärjestelmä, päivitetty SPS-49 ja SQR-19 sekä uusi Meroka-asennus. Mk92 Mod 6 CORT mahdollistaa paremman merenpintaa lähestyvien merimaaliohjusten torjunnan. Lisäksi alusten elektroniikkajärjestelmää on uudistettu. Santa María -luokan fregatit Nimi Telakka Kölinlasku Vesille Valmis Kohtalo Santa María Bazán 23. toukokuuta 1982 24. marraskuuta 1984 12. lokakuuta 1986 Victoria Bazán 16. elokuuta 1983 23. heinäkuuta 1986 11. marraskuuta 1987 Numancia Bazán 8. tammikuuta 1986 29. tammikuuta 1987 17. marraskuuta 1989 Reina Sofía Bazán 12. lokakuuta 1987 19. heinäkuuta 1989 30. lokakuuta 1990 Navarra Bazán 15. huhtikuuta 1991 23. lokakuuta 1992 27. toukokuuta 1994 Canarias Bazán 15. huhtikuuta 1992 21. kesäkuuta 1993 joulukuu 1994 ==Lähteet== * === Viitteet === *
Álvaro de Bazán -luokka

Álvaro de Bazán -luokka on Espanjan laivaston viiden 2000- ja 2010-luvuilla valmistetun aluksen muodostama fregattiluokka. == Suunnittelu == Aluksille asennettiin Aegis-komento- ja taistelunjohtojärjestelmä, AN/SPY-1 tutkat ja niihin liitetyt SPG-62 Mk99 maalinosoitusjärjestelmät sekä 48-siiloinen Mk-41 VLS-järjestelmä, johon voi sijoittaa Standard SM-2 ja ESSM -ilmatorjuntaohjukset. Neljä kahden tonnin painoista AN/SPY-1 antennielementtiä muodostavat valvontajärjestelmän. Elementtien paino rajoittaa niiden sijoituskorkeuden, mikä taas tarkoittaa valvonta-alueen laajuutta. Toisena rajoittavana tekijänä on valittu taajuusalue 2 000 - 4 000 MHz E/F -taajuusalue. Tutkan valvontaetäisyydeksi ilmoitetaan noin 175 merimailia.Waters, Conrad s. 142-143 Ilmatorjuntajärjestelmän lisäksi aluksilla on keskilaivaan sijoitettuna kaksi neliohjuksista Boeing Harpoon merimaaliohjusten laukaisualustaa. Alusten etukannella VLS-järjestelmän etupuolella on yhdysvaltalainen yksiputkinen 127 millimetrin Mk 45 tykkitorni. VLS-järjestelmän siiloihin voidaan myös sijoittaa muita ohjuksia kuten Tomahawk-risteilyohjuksia. Sukellusveneidentorjuntaan aluksilla on helikopteri sekä runkoon sijoitettu Raytheonin DE1160 matalataajuuskaikuluotain, sukellusveneidentorjuntatorpedot sekä SQL-26 Nixie valemaalijärjestelmä. Elektronisen sodankäynnin järjestelminä aluksilla on Indran Aldebaran ja Regulus-järjestelmät.Waters, Conrad s. 143 Viestijärjestelmät mahdollistavat Link 11 ja 16 yhteydet ja tulevaisuudessa niiden viestikykyä on tarkoitus parantaa edelleen paremmin yhteensopiviksi muiden Natomaiden kanssa. Alusten voimanlähteenä on CODOG-järjestelmä, johon kuuluu GE LM-2500 kaasuturbiinit ja lisenssivalmisteiset Caterpillarin dieselmoottorit. == Alukset == Luokan neljä ensimmäistä alusta tilattiin tammikuussa 1997. Tästä alkoi projektin määrittelytyö yhdessä Saksan ja Alankomaiden laivastojen kanssa, mikä kesti 2000-luvun alkuun. Suunnitteluvaiheen jälkeinen siirtymävaihe päätettäessä ottaa käyttöön Yhdysvaltain laivaston AEGIS-järjestelmä vuoden 1995 puolivälissä.Waters, Conrad s. 142 Álvaro de Bazán -luokan fregatit Nimi Telakka Kölinlasku Vesille Valmis Kohtalo Álvaro de Bazán Navantia 31. lokakuuta 2000 19. syyskuuta 2002 Almirante Juan de Borbón Navantia lokakuu 2001 28. helmikuuta 2002 3. joulukuuta 2003 Blas de Lezo Navantia 16. toukokuuta 2003 16. joulukuuta 2004 Méndez Núñez Navantia 16. toukokuuta 2003 12. marraskuuta 2004 21. maaliskuuta 2006 Cristóbal Colón Navantia 29. kesäkuuta 2007 4. marraskuuta 2010 23. lokakuuta 2012 Juan de Austria (F106) Navantia tilaus peruutettu == Lähteet == * === Viitteet === == Aiheesta muualla == *
Teini-ikäisten mutanttininjakilpikonnien nousu

Teini-ikäisten mutanttininjakilpikonnien nousu () on yhdysvaltalainen 26-osainen piirrossarja, joka perustuu Kevin Eastmanin ja Peter Lairdin luomiin Teini-ikäiset mutanttininjakilpikonnat -sarjakuviin. Se on myös viides Turtles-animaatiosarja. Sarja alkoi Yhdysvalloissa 20. heinäkuuta 2018 ja nettisivulle julkaistiin sen neljä ensimmäistä jaksoa. Rise of the Teenage Mutant Ninja Turtles Sen jälkeen ennen sarjan kokonaista julkaisua Nickelodeon ilmoitti tilanneensa sarjalle toisen tuotantokauden. 17\. syyskuuta 2018 sarja alkoi kokonaan Yhdysvalloissa. Sarja päättyi Yhdysvalloissa 7. elokuuta 2020. Sarjan pohjalta tehtiin elokuva, joka julkaistiin Netflixissä 5. elokuuta 2022. == Äänirooleissa == === Alkuperäiset äänet === === Suomenkieliset äänet === Suomenkielisestä jälkiäänityksestä vastasi BTI Studios Suomi (nykyisin Iyuno-SDI Group) == Sarja Suomessa == Suomessa sarjan ensimmäinen jakso esitettiin ensimmäisen kerran Nelosella 28. toukokuuta 2019. Sarjan ensimmäinen tuotantokausi on katsottavissa Ruutu-suoratoistopalvelussa. == Lähteet == === Viitteet === Luokka:Teini-ikäiset mutanttininjakilpikonnat -sarjat Luokka:2010-luvun piirrossarjat Luokka:Lastenohjelmat Luokka:Animevaikutteiset animaatiosarjat
Andalucía (F72)

Andalucía (runkonumero F72) oli Espanjan laivaston vuonna 1971 vesillelaskettu Baleares-luokan fregatti, joka poistettiin palveluksesta 2005. == Valmistus == Alus tilattiin Bazánilta, missä köli laskettiin heinäkuussa 1969. Alus laskettiin vesille 30. maaliskuuta 1971 ja otettiin palvelukseen 23. toukokuuta 1974.Gardiner, Robert s. 435 == Palvelus == Alus poistettiin palveluksesta 2005. ==Lähteet== * === Viitteet === Luokka:Baleares-luokan fregatit
Luettelo Ruoveden julkisista taideteoksista ja muistomerkeistä

Luettelo Ruoveden julkisista taideteoksista ja muistomerkeistä sisältää Ruoveden kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Aukusti Mäkipeskan patsasSuomen muistomerkit, s. 124 Kunnantalon edessä, Ruovedentie 30 1982 100px Ellen Thesleffin muistokivi Muroleen kanavan reunalla Murole 2008 HL Kurun onnettomuuden uhrien muistomerkki Ruoveden hautausmaa, Kirkkotie 1 Elias Ilkka 1939 100px J.L. Runebergin muistolaatta Ritoniemen pirttirakennuksen seinä, Laivarannantie 2 J.L. Runebergin muistopatsasSuomen muistomerkit, s. 122 Kirkkopuisto, Kirkkotie 1 1954 100px Kapinan aikana murhattujen muistomerkki Ruoveden hautausmaa, Kirkkotie 1 (paikkalinkki likimääräinen) 1925 Karjalaan jääneiden muistokivi Ruoveden hautausmaa, Kirkkotie 1 1956 100px Mannisen taistelun muistomerkki (Väärinmajan taisteluiden 1918 muistomerkki)Suomen muistomerkit, s. 125 Seututie 344:n varrella Väärinmaja 1934 Muualle siunattujen muistomerkki, Murole Muroleen hautausmaa, Muroleentie 740 Murole Muualle siunattujen muistomerkki, Ruovesi Ruoveden hautausmaa, Kirkkotie 1 Nälkävuosien 1866-1868 uhrien muistokivi Ruoveden hautausmaa, Kirkkotie 1 2018 100px Punaisella puolella henkensä menettäneiden muistomerkki (Vakaumuksensa puolesta kaatuneet)Punaisella puolella henkensä menettäneiden muistomerkki; Punaisten muistomerkit Ruoveden hautausmaa, Kirkkotie 1 1948 100px Rothin ja Spoofin muisto­merkkiRothin ja Spoofin muistomerkki Ruovesi; Pirkanmaanpatsaat.fi; Tampereen taidemuseo Suomen muistomerkit, s. 121 Ruhalan kylä, Pöytäniementie 2 Yrjö Vasama 1933 Ruoveden varhaisen asutuksen muistokiviSuomen muistomerkit, s. 123 Muroleentie (yhdystie 3383), Kekkonen 1951 Sankarimuistomerkki, MuroleRuovesi, Muroleen Hautausmaa; Sotasampo.fi Muroleen kirkon sankarihautausmaa, Muroleentie 740 Murole 1951 Sankarimuistomerkki, RuovesiRuovesi, Ruoveden Hautausmaa; Sotasampo.fi Ruoveden kirkon sankarihautausmaa, Kirkkotie 1 1951 Siikakankaan lentokentän muistomerkkiSuomen ilmailuhistorian muistomerkit, s. 113; Lentovarikon kilta ry 2019; ISBN 978-951-97232-7-3 Siikakangas, Ollinkiventie 2014 Torpparikivi Kaukolantie, Pohjankylä 1960 Vaivaispoika Ruoveden hautausmaan portilla, Kirkkotie 1 1993 Vapaussodan v.1918 sankarihaudan muistomerkki (Vapaussoturien muistokivi) Ruoveden kirkon kirkkotarha, Kirkkotie 1 1922 Veteraanikivi Kirkkopuisto, Kirkkotie 1 1989 == Katso myös == * Aukusti Mäkipeska, Ellen Thesleff ja Johan Ludvig Runeberg * HL Kurun uppoaminen * Mannisen taistelu ==Lähteet== * ===Viitteet=== Luokka:Ruovesi Ruovesi
Eckes-Granini

Eckes-Granini Group GmbH on saksalainen elintarvikeyritys. Yritys perustettiin 1994. Yritys syntyi Eckes AG:n ostaessa Melitta Groupilta Granini-brändin. Eckes-Graninilla on tytäryhtiöitä 12 eri Euroopan maassa, sekä se vie tuotteita 80 eri maahan. Entinen turkulaisyritys Marli on nyt osa konsernia ja toimii nimellä Eckes-Granini Finland. == Lähteet == Luokka:Saksalaiset elintarvikeyhtiöt
Heli Inkinen

Heli Päivikki Inkinen (ent. Aaltonen) (s. 1957) on suomalainen rovasti, teologian tohtori ja yliopisto-opettaja. Inkinen asetettiin vuoden 2018 arkkipiispanvaalin ehdokkaaksi elokuussa 2017, mutta jäi kolmanneksi. == Koulutus ja työura == Inkinen valmistui ylioppilaaksi Puolangan yhteislyseosta vuonna 1976, josta hän jatkoi opintojaan teologia alalla Åbo Akademissa. Hän valmistui teologian maisteriksi vuonna 1982. Sen jälkeen Inkinen on työskennellyt seurakuntalehtorina sekä pappina Turun ja Kaarinan seurakunnissa kaksitoista vuotta vuosina 1982–1994. Hän on toiminut kasvatuksen hiippakuntasihteerinä arkkihiippakunnassa vuosina 1994–2015. Sinä aikana hän toimi myös hiippakuntadekaanin sijaisena ja osallistui tuomiokapitulin työskentelyyn. Inkinen väitteli teologian tohtoriksi Åbo Akademissa vuonna 2013 aiheenaan El Salvadorin luterilaisen kirkon suhtautuminen naispappeuteen. Inkinen on toiminut myös tutkijana. Vuodesta 2017 hän opettaa Åbo Akademin ekonomian laitoksella johtamista yliopisto-opettajan sijaisena. == Teologia ja kannanottoja == Inkinen on ilmoittanut olevansa feministi ja on nostanut sukupuoleen liittyviä kysymyksiä esille vaalikampanjassaan. Teologiassaan hän nostaa esille niin sanotun elämän teologian, jossa erityisen huomion kohteeksi nousevat heikommassa asemassa olevat. == Yksityiselämä == Inkinen on naimisissa, ja hänellä on kaksi lasta ja kolme lastenlasta. == Lähteet == Luokka:Suomen evankelis-luterilaisen kirkon papit Luokka:Suomalaiset teologit Luokka:Suomalaiset feministit Luokka:Vuonna 1957 syntyneet Luokka:Elävät henkilöt
Cataluña (F73)

Cataluña (runkonumero F73) oli Espanjan laivaston vuonna 1971 vesillelaskettu Baleares-luokan fregatti, joka poistettiin palveluksesta 2004. == Valmistus == Alus tilattiin Bazánilta, missä köli laskettiin elokuussa 1970. Alus laskettiin vesille 3. marraskuuta 1971 ja otettiin palvelukseen 16. tammikuuta 1975.Gardiner, Robert s. 435 == Palvelus == Alus poistettiin palveluksesta 2004. ==Lähteet== * === Viitteet === Luokka:Baleares-luokan fregatit
Narcis Iustin Ianău

Narcis Iustin Ianău (s. 24. helmikuuta 1995 Bacău, Romania) on romanialainen kontratenori ja crossover-laulaja. Hän nousi kotimaassaan kuuluisuuteen tultuaan toiseksi Românii au talent -kykyjenetsintäkilpailun ensimmäisellä tuotantokaudella vuonna 2010. Ianău esiintyy pääosin Itä-Euroopassa ja Saksassa, mutta on osallistunut useille kansainvälisille kiertueillekin. Tammikuussa 2015 Ianău debytoi Romanian kansallisoopperassa Cluj-Napocassa, jossa hän esitti paimenen roolia Giacomo Puccinin oopperassa ToscaNarcis Ianau, drumul spre celebritate inceput la "Romanii au talent" protv.ro Viitattu 1.12.2017. Hän on tehnyt taiteellista yhteistyötä brittiläissopraano Sarah Brightmanin kanssa sekä osallistunut saksalaiskuoro Gregorianin kansainvälisille kiertueille. Loppuvuodesta 2017 Ianău osallistui Brightmanin, kreikkalaisen Mario Frangoulisin, puertoricolaisen Fernando Varelan sekä Gregorian-kuoron kanssa laajalle Euroopan laajuiselle Royal Christmas Gala -joulukiertueelle. Marraskuun lopulla kiertue vieraili myös Helsingissä, Helsinki-hallissa. == Lähteet == == Aiheesta muualla == * Viralliset Facebook- sivut Luokka:Romanialaiset laulajat Luokka:Kontratenorit Luokka:Vuonna 1995 syntyneet Luokka:Elävät henkilöt
Asturias (F74)

Asturias (runkonumero F74) oli Espanjan laivaston vuonna 1972 vesillelaskettu Baleares-luokan fregatti, joka poistettiin palveluksesta 2009. == Valmistus == Alus tilattiin Bazánilta, missä köli laskettiin maaliskuussa 1971. Alus laskettiin vesille 13. maaliskuuta 1972 ja otettiin palvelukseen 2. joulukuuta 1975.Gardiner, Robert s. 435 == Palvelus == Alus poistettiin palveluksesta 30. kesäkuuta 2009. ==Lähteet== * === Viitteet === Luokka:Baleares-luokan fregatit
Extremadura (F75)

Extremadura (runkonumero F75) oli Espanjan laivaston vuonna 1972 vesillelaskettu Baleares-luokan fregatti, joka poistettiin palveluksesta 2006. == Valmistus == Alus tilattiin Bazánilta, missä köli laskettiin marraskuussa 1971. Alus laskettiin vesille 21. marraskuuta 1972 ja otettiin palvelukseen 10. marraskuuta 1976.Gardiner, Robert s. 435 == Palvelus == Alus poistettiin palveluksesta vuonna 2006. ==Lähteet== * === Viitteet === Luokka:Baleares- luokan fregatit
Anhaltin vapaavaltio

Anhaltin vapaavaltio () oli Saksan osavaltio vuosina 1918–1945. Se muodostettiin, kun Anhaltin viimeinen herttua Joachim Ernst erosi virastaan 12. marraskuuta 1918 ja Anhaltin herttuakunta lakkasi olemasta. Osavaltio oli olemassa Weimarin tasavallan aikana. Natsi-Saksan aikana Anhaltin vapaavaltio käytännössä lakkautettiin ja alue liitettiin osaksi Magdeburg-Anhaltin aluetta. Toisen maailmansodan jälkeen kun Saksa jaettiin liittoutuneiden miehitysvyöhykkeisiin, Anhaltin alue liitettiin neuvostoliittolaisten hallinnoimaan Saksi-Anhaltin alueeseen. Myöhemmin Saksi-Anhaltin alue tuli osaksi Itä-Saksaa, mutta osavaltio perustettiin uudelleen Itä- ja Länsi-Saksan yhdistyessä vuonna 1990. == Lähteet == Luokka:Saksan entiset valtiot ja valtiomuodostelmat Luokka:Saksi-Anhaltin historia
Saturn L-Series

Saturn L-Series on sarja mid-size-luokan henkilöauto, jota General Motors valmisti vuosina 1999–2004. Sitä valmistettiin Wilmingtonissa, Delawaren osavaltiossa Yhdysvalloissa. 00-02 Saturn L-Series sedan.jpg|Saturn L-Series ennen vuoden 2003 facelitia Saturn LW300.jpg|Farmarimallinen L-Series takaa == Aiheesta muualla == L-Series Luokka:Mid-size-luokan autot Luokka:D-segmentin autot Luokka:2000-vuosikymmenen autot
Suomen Partiopoikajärjestö

Vuonna 1941 Suomalainen Partiopoikaliitto, Finlands Svenska Scoutförbund, Suomen Vapaan Partioryhmän Poikajaosto ja Siniset Partiopojat yhdistivät voimansa ja perustivat yhteisen poikajärjestön Suomen Partiopoikajärjestö – Finlands Scoutunion ry. Tätä ennen eri poikaliitot olivat tehneet yhteistyötä ja perustaneet 1920-luvulla Suomen Partiopoikien Keskusvaliokunnan. Vaikka toiminta siirtyi vuonna 1972 Suomen Partiolaisiin, jäi yhdistys vielä elämään ja hallinnoimaan opusta. Yhdistys lopetettiin vasta vuonna 2005, vaikka käytännössä sillä ei ollut toimintaa 70-luvun jälkeen. Suomen Partiopoikajärjestön (SPJ) perustajaliitot vuonna 1941 olivat: * Finlands Svenska Scoutförbund (FSSF) * Siniset Partiopojat (SP) * Suomalainen Partiopoikaliitto (SPPL) * Suomen Vapaan Partioryhmän Poikajaosto (SVPRpj) * Vuonna 1946 liittoja tuli yksi lisää, kun perustettiin Pelastusarmeijan Partioliitto – Färlsningdarmes Scoutförbund (PPL). 1954 Siniset Partiopojat ja Suomalainen Partiopoikaliitto yhdistyivät ja syntyi liitto nimeltään Suomalaiset Partiopojat (SPP). Vuonna 1955 Pelastusarmeijan Partioliitto liittyi Suomen Vapaan Partioryhmän Poikajaostoon, joka muutti nimensä vuonna 1957 Suomen Vapaan Partioryhmän Poikaliitoksi (SVPP). Tällöin järjestön sisällä oli enää kolme liittoa: SPP, FSSF ja SVPP Vuonna 1959 Suomalaiset Partiopojat ja Suomen Vapaan Partioryhmän Poikaliitto yhdistyivät ja syntyi Suomalaisten Partiopoikien Liitto (SPL). Näin ollen SPJ:n sisälle jäivät vain suomenkielinen ja ruotsinkielinen liitto. Vuonna 1966 jäljellä olevat liitot Finlands Svenska Scoutförbund ja Suomalaisten Partiopoikien Liitto lakkautettiin ja partiopoikapiireistä tuli SPJ:n jäseniä. Luokka:Suomalaiset partiojärjestöt
Information Society (albumi)

Information Society on yhdysvaltalaisen elektronisen musiikin yhtyeen Information Societyn ensimmäinen albumi, joka julkaistiin isolla levy- yhtiöllä. Albumi julkaistiin vuonna 1988. ==Kappaleet== Kaikki kappaleet julkaissut T-Boy Music / INSOC Music ellei toisin mainita. # What’s on Your Mind (Pure Energy) (Paul Robb, Kurt Harland) – 4.33 # Tomorrow (Robb, Harland, Amanda Kramer) – 4.11 # Lay All Your Love on Me (Björn Ulvaeus, Benny Andersson; Eleven East Corporation) – 3.39 # Repetition (Robb) – 4.33 # Walking Away (Robb) – 5.01 # Over the Sea (Harland) – 3.50 # Attitude (Robb, Harland) – 4.12 # Something in the Air (Robb) – 4.54 # Running (Konar; T-Boy Music / Murat Konar Music) – 7.41 # Make it Funky (Robb) – 1.08 ==Henkilöstö== * Kurt Harland – laulu, sampleri * Paul Robb – laulu, koskettimet, syntetisaattori * James Cassidy – laulu, bassokitara, koskettimet * Amanda Kramer – laulu, koskettimet, syntetisaattori ==Arvostelut== *AllMusic: ==Lähteet== Luokka:Information Societyn albumit Luokka:Vuoden 1988 albumit
Trnič

Trnič on slovenialainen lehmänmaidosta valmistettava juusto. Trničjuustoa ovat valmistaneet perinteisesti paimenet Velika Planinan alueella. Juuston valmistus oli yleistä vielä 1800-luvulla ja 1900-luvun alussa, mutta sittemmin se on vähentynyt. Nykyisin juuston valmistuksen taitavat vain muutamat. Paimenet valmistivat juuston kesällä karjan laidunnusaikana. Tyypillisesti valmistettiin kaksi juustoa, joista toinen oli tapana antaa lahjaksi rakastetulle. Joskus juustoja käytettiin jopa kihlauksen symboleina. Trnič valmistetaan lehmän maidosta. Saostettu maito lämmitetään 58 °C paikkeille, minkä jälkeen se suolataan. Juusto muotoillaan käsin kupin muotoiseksi ja sen huipulle tehdään nänni. Muodon on tarkoitus naisen rintoja. Juusto koristellaan puusta kaiverretulla leimasimella, minkä jälkeen juusto jätetään kypsymään neljän viikon ajaksi huoneenlämpöön. Tyypillinen juuston koko riippuu sen muotoilutavan takia sen valmistajan käsien koosta. Yleensä lopputulos on noin 5 cm korkea ja leveä. Valmiin trničjuuston väri vaihtelee vaaleasta keltaiseen ja ruskeaan. Koostumukseltaan juusto on kovaa, kuivaa ja murenevaa. Sen makua on kuvailtu suolaiseksi, sekä hieman happamaksi ja pikantiksi. Juustoa saatetaan tarjoilla esimerkiksi pastan tai salaatin kera. Juusto voidaan myös leikellä ja tarjoilla hunajan, pippurin ja oliiviöljyn kanssa. Velika Planinan alueella juustoja myydään matkamuistoksi ja juusto säilyy syömäkelpoisena vuosia. ==Lähteet== Luokka:Slovenialaiset juustot Luokka:Lehmänmaitojuustot
Saturn Aura

Saturn Aura on mid-size-luokan henkilöauto, jota General Motors valmisti vuosina 2006–2009 Saturn-brändin alla. Sitä valmistettiin Kansasin osavaltiossa Kansas Cityssä. == Aiheesta muualla == Aura Luokka:D-segmentin autot Luokka:Mid-size-luokan autot Luokka:2000-vuosikymmenen autot
Torta del Casar

Torta del Casar on Espanjan Extremaduran alueella valmistettava lampaanmaitojuusto. Torta del Casar on peräisin Casar de Cáceresin kaupungin alueelta Extremadurassa lähellä Espanjan Portugalin vastaista rajaa. Alue koostuu tasankojen erottamista vuorijonoista, joille tyypillisiä ovat kuumat kesät ja kylmät talvet. Alueen kasvillisuus on vähäistä, eikä se sovellu viljelymaaksi. Viljelyn sijaan alueella on laidunnettu lampaita, vuohia ja sikoja. Torta del Casar valmistetaan merina- ja entrefina-rotuisten lampaiden maidosta, jotka tunnetaan suhteellisen suuresta maidontuotannostaan ja vastaavasti vähäisestä villan ja lihan määrästä. Juustolla on suojattu alkuperänimitys. Juuston valmistuksessa käytetään lampaan raakamaitoa. Valmis juusto sisältää runsaasti kosteutta, mikä näkyy myös valmistusmenetelmässä. Maidon saostamisessa käytetään isoartisokkaa tavallisen juoksutteen sijaan. Juuston juoksutetta valmistetaan usein lampaista, mutta Extremadurassa oli tavallista myydä lampaat eikä teurastaa niitä. Niinpä tavallisen juoksutteen sijan alettiin käyttää isoartisokkaa. Isoartisokan käyttö valmistuksen aikana on yksi torta del Casar -nimen käytön edellytyksistä suojatun alkuperäisnimityksen mukaisesti. Juusto kypsyy noin kahden kuukauden ajan. Tuotantomenetelmät ovat sittemmin nykyaikaistuneet ja esimerkiksi maidon sokereita muuttavat bakteerikannat saadaan nykyisin laboratorioista. Juuston suolaus toteutetaan nykyisin tavallisesti upottamalla juusto suolaliemeen. Perinteisesti käytettiin enemmän aikaa vaativaa kuivasuolausta. Valmiilla juustolla on hieman tahmainen mutta kuiva kuori. Sisältä juusto on pehmeää tahnaa. Pehmeyden takia juuston ympärille kääritään usein kangas, jotta juusto säilyttäisi muotonsa. Suojatun alkuperäisnimityksen mukaan valmiin juuston täytyy sisältää vähintään 50 % kiintoaineita ja kiintoaineiden tulee muodostua vähintään 50 % rasvasta. Suolaa voi olla enintään 3 % ja juuston pH-arvon tulee olla 5,2-5,9. Juuston maku ja koostumus on pääosin peräisin valmistuksessa käytetystä raakamaidosta, minkä lisäksi isoartisokka antaa sille hieman kitkerän maun. ==Lähteet== == Aiheesta muualla == Luokka:Lampaanmaitojuustot Luokka:Espanjalaiset juustot